  Майя Бывальцева 2020-тӥ арын Удмуртиысь агропром огъетын поттэм гурт возёс вузъёсты кунгож сьӧры вузанэз вить миллион долларозь вуттыны малпало. Со сярысь элькунысь гурт возёсъя но сиён-юонъя министерстволэн пресс-службаез ивортэ. Агропром огъетын поттэм вузъёсты кунгож сьӧры вузан – со йӧскалык ӵектос, кудӥз милемлы улосвылэн азинтон ласянь тунсыко луэ. 2020-тӥ арын экспортлэн быдӟалаез 5 миллион доллар котыр луоз шуыса чакласьком. Кылем арын та лыдпус 2 миллион 700 сюрс доллар вал Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрСолэн кылъёсызъя, экспорт котькуд огазеяськонлы тунсыко, угось кунгож сьӧры вузан тросгес табыш сётэ. Туннэ Удмуртиын 6-7 экспортёръёс ужало, эшшо укмысэз со борды басьтӥськыны быгато. Гурт возёсын поттэм вузъёсты кунгож сьӧры вузан ар кутсконысен 32 процентлы будӥз но 10-тӥ инвожолы 1 миллион 850 сюрс долларозь вуиз (кылем арын та дырлы – 1 миллион 40 сюрс доллар) Туннэ Удмуртиысь вузъёс Китае, Монголие, Белоруссие, Казахстанэ, Туркменистанэ, Армение, Молдавие, Польшае но Нидерландые мыно. Кунгож сьӧры йӧллэсь сиён-юонъёсты, парсь сӥль, пыжем но ческыт сиёнъёсты, долгунец етӥнлэсь кидыссэ, картофка но вегенсъёсты вузало. Вузъёсты кунгож сьӧры вузанэз радъян понна предприятиос азе чурыт куронъёс пукто. Тросэзлэн ужпӧрзэс выльдыны луонлыкъёссы ӧвӧл. Кунгож сьӧрысь рыноке потонын тужгес бадӟымез шугъяськон – вузъёс поттон интыосты аттестацилы дасян Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрОзьы ик элькунысь предприятиос пульдостурын вӧй, котонизированной етӥн мертчан, сыръёс, улэп тылобурдоез, генетической материал вузаны дась. Ольга Абрамовалэн верамезъя, 2020-тӥ арын кун юрттэт сётыны выль луонлыкъёс кылдӥзы – экспортлы вузпӧрез дасян понна грант висъяны. Со сяна, вузъёс поттон интыосты эсэпъёсъя тупатыны быдтэм коньдонлэсь оглюкетсэ берыктыны субсидиос сётъялозы.  Тегъёс: Ижкар Удмуртия гуртвозёс вузкарон ОльгаАбрамова  